2.
...
Opatrenie

Národnej banky Slovenska
z                 2005,
ktorým sa ustanovuje výška poplatkov za jednotlivé druhy úkonov
Národnej banky Slovenska

Národná banka Slovenska po dohode s Ministerstvom financií Slovenskej republiky podľa § 41 ods. 3 zákona č. 747/2004 Z. z. o dohľade nad finančným trhom a o zmene a doplnení niektorých zákonov  (ďalej len "zákon o dohľade") ustanovuje:

§ 1
Výška poplatkov za jednotlivé druhy úkonov alebo konanie Národnej banky Slovenska pri dohľade nad dohliadanými subjektmi je uvedená v prílohe.

§ 2

(1)	Poplatky podľa § 42 ods. 2 zákona o dohľade sa platia na účet Národnej banky Slovenska, ktorý je zverejnený na internetovej stránke Národnej banky Slovenska najskôr v deň podania žiadosti a to za každý individuálny úkon alebo konanie samostatne.

(2)	Pri platení poplatkov podľa § 42 ods. 8 zákona o dohľade sa na príkaze na úhradu alebo vkladovom doklade uvádzajú identifikačné údaje
a)	variabilný symbol – v prípade fyzickej osoby sa uvádza rodné číslo tejto osoby, v prípade právnickej osoby sa uvádza IČO tejto osoby,
b)	špecifický symbol – uvádza sa číslo poplatku, ktorý sa uhrádza podľa prílohy k tomuto opatreniu.

(3)	      Ak platbu nebolo možné špecifikovať pre nesprávne uvedenie variabilného symbolu alebo špecifického symbolu, platba sa obratom vráti na účet odosielateľa alebo na adresu jeho sídla, miesta podnikania, bydliska alebo pracoviska. Platba môže byť znížená o preukázateľne vynaložené súvisiace náklady.

§ 3

Toto opatrenie nadobúda účinnosť 1. januára 2006.

Ivan Šramko
guvernér

Vydávajúci útvar: odbor povoľovací a medzinárodnej spolupráce

Vypracovali:	Ing. Beáta Barániková, tel. č. : 5787 2868
Ing. Marta Adamcová, tel. č. : 5787 2867 
		Mgr. Linda Suchanová, tel. č.: 5787 2892